open-index/open-wikipedia-markdown huggingface dataset:
Auñamendi

**Auñamendi** ye lo nombre que se da en as estadisticas oficials de Navarra a la comarca formata por las vals pirenencas centrals y occidentals de Navarra.

Ye una subdivisión de lo Pireneu de Navarra y tamién de la historica Merindat de Sangüesa (nomás que la val mes occidental, Esteríbar, perteneixeba a la Merindat de Pamplona).

Perteneixe a la *[[Idioma basco|zona bascofona]]* de Navarra, fueras de los municipios d'Arce y Oroz-Betelu, que perteneixen a la *zona mixta*.

Auñamendi ye una palabra equivoca. Este toponimo ye prencipalment conoixito por estar lo nombre que recibe en basco lo Pic d'Anie. Este mont ye situato cheograficament fuera d'esta comarca y tamién fuera de las mugas de Navarra. Existe un segundo mont conoixito tamién como *Auñamendi*, lo Laurinak, que ye situato entre Val Carlos y la Baixa Navarra, en una de las mugas de la comarca d'Auñamendi. Existe atra acepción, de tipo chenerico ya que a los Pireneus en conchunto lis se conoix tamién como **Auñamendi** u **Auñamendiak** en basco. Como esta comarca agafa las vals pirenencas bascofablans ye probable que li dasen nombre por ixo.

## Vals y municipios
Incluye d'ueste a este.

* Val d'Esteríbar:
** Esteríbar.
* Val d'Erro:
** Burguet.
** Erro.
** Roncesvals.
* Val Carlos
** Val Carlos. (la unica localidat altonavarra en la vertient norte de los Pireneus)
* Val d'Arce:
** Arze.
** Oroz-Betelu.
* Val d'Ezcua:
** Abaurrea de Suso.
** Abaurrea de Chuso.
** Aria.
** Aribe.
** Garayoa.
** Garralda.
** Orbaiceta
** Orbara
** Villanueva d'Ezcua.
Val d'Ezcua

La **Val d'Ezcua** (en basco *Aezkoa Ibarra*) ye una val navarra, situata en los Pireneus en la comarca d'Auñamendi.

## Cheografía

D'orografía montanyosa, pero no tanto como en lo Pireneu central. Grans selvas de caixicos y fayos dan a lo paisache ezcuano una particular belleza, que complementan las auguas de lo río Irati, prencipal corrient fluvial de la zona. O hibierno propicia en Ezkua grans nevatas, mientres que los veranos son suaves y agradables.

La val ye integrada por nueu municipios: Abaurrea de Suso, Abaurrea de Chuso, Aria, Arive, Garayoa, Garralda, Villanueva d'Ezcua, Orbara y Orbaiceta. Las localidaz son chicotas, formatas por tipicas casas pirenencas con paretes de piedra encalatas y tellatos con muita pendient. La ganadería ha perdito la valura d'antis mas, cuan interminables rabanyos de ovellas pasaban las canyatas dica la Ribera Navarra enantes que plegase o hibierno, los ezcuans conservan con celo las artes tradicionals de la elaboración d'un formache con una fama que trasciende las mugas de la Comunidat.

### Mugas
Muga a lo norte con la Tierra de Cisa (Ultrapuertos), a l'este con la Val de Sarasaz, a lo sud con Urraúl Alto y a l'ueste con la Valle d'Arce, Burguet y Roncesvals.

## Parla
Lo basco ye representato por la parla local *aezkera*, y encara la charra la cheneración gran (en los anyos 1950 y 1960, se cheneralizó o emplego de lo castellano en lo mesmo proceso castellanizador que en l'Alto Aragón). Manimenos Sancho lo Fuerte de Navarra concedió fueros a los d'Ezcua en 1229 en un texto escrito en navarro-aragonés.

## Vinclos externos
* Pachina de la Val d'Ezcua
Beire (Navarra)

**Beire** ye un municipio de Navarra situato en a comarca de Tafalla y merindat d'Olit.

A suya población ye de 330 habitants (2010), en una superficie de 22,25 km² y una densidat de 14,83 hab/km².

## Cheografía
Beire ye situato a 368 metros d'altaria sobre o livel d'a mar, a una distancia de 45 km d'a ciudat de Pamplona, a capital de Navarra.

### Mugas
O suyo termin municipal, trescruzato por o río Cidacos, muga a o norte con San Martín de Unx, a l'este con Uxué, a o sud con Pitiellas y a l'ueste con Olit.

## Demografía

## Administración
### Alcaldes

## Molimentos
* Palacio d'os contes d'Ezpeleta, un palacio d'estilo neoclasico.
* Ilesia de Sant Millán de Beire, una ilesia d'estilo gotico d'o sieglo XIV.

## Veyer tamién
* Lista de municipios de Navarra.
Berbinzana

**Berbinzana** (*Berbintzana* en basco) ye un municipio de Navarra, en a comarca de Tafalla y merindat d'Olite.

A suya población ye de 698 habitants (2007), en una superficie de 13,1&nbsp;km² y una densidat de población de 53,28 hab/km².

## Cheografía
Berbinzana ye situato a 316 metros d'altaria sobre o livel d'a mar, a una distancia de 50 km de Pamplona, a capital de Navarra.

## Toponimia
Seguntes Julio Caro Baroja o toponimo *Berbinzana* ye deribato de l'antroponimo romano (u latín) *Vervetinus* u *Vervinius* y significaría "a villa de Vervetín", estando relacionata a terminación -ana con antigas villas romanas.

## Demografía

## Fiestas
*14-21 d'agosto: Fiestas patronals de l'Asumpción.

## Veyer tamién
*Lista de municipios de Navarra.

## Vinclos externos

* Pachina web no oficial sobre Berbinzana.

## Referencias
Astur-leyonés oriental

L**'astur-leyonés oriental** ye un conchunto de parlas locals de l'astur-leyonés propios de lo cabo Este d'Asturias, cabo nord-este de Leyón y Ueste de Cantabria, con unas parlas de transición progresiva ta lo castellano.

## Fonetica
*Los diftongos decreixiens latinos *-AI-*, *-OI-* evolucionan ta *-e-*, *-o-*, coincidindo con lo catalán, navarro-aragonés y castellano, idiomas que en part han evolucionato a partir de lo latín tarraconense, pero que no se cheneralizó de tot en tota esta zona dica la Baixa Edat Meya.
*La F- inicial latina aspira fendo-se como una J andaluza, coincidindo con lo castellano medieval.

## Morfolochía
*Los plurals femenins son en *-as* y no en *-es* como en Astur-leyonés central.
*En pasiego se conserva lo chenero neutro de materia coincidindo con l'Astur-leyonés central

## Bibliografía
* Rafael Lapesa: *Historia de las lengua española*. Editorial Gredos. (1981).
César

**César** puet estar:

***[[Chulio César]]**, cheneral y politico romano.
***[[César Augusto]]**, sucesor de Chulio César y primer emperador romano.
***[[César (títol)|César]]**, títol usato por os Emperadors Romanos.
Batalla de Roncesvals

La **Batalla de Roncesvals** se produció 778 en lo contexto de la creyación de la Marca Hispanica adintro de lo Reino Franco en la suya etapa carolinchia, en la foz de Roncesvals en lo Pirineu de Navarra (encara que Antonio Ubieto Arteta interprete que esta «batalla» podió estar en la Val d'Ansó u la Val d'Echo).

Lo verano de 778 Carlos Magno, rei de los francos, heba entrato en tierras hispanas, acudindo a la clamata de lo gobernador de Saraqusta, Sulaymán al-Arabi, qui s'heba rebelato contra Abderramán I un anyo enantes, pa refirmar-lo en la suya sublevación a cambio de la plaza de Saraqusta. En lo suyo abance, Carlos Magno escachó las murallas de Pamplona pa asegurar la suya tornata en caso de fracasar en Zaragoza. La conchura estió un desastre, pus Sulaymán se negó a entregar Zaragoza cuan plegoron los francos y Carlos Magno habió de tornar-se-ne ta lo país suyo enfilando lo Puerto de Roncesvals.

A lo paso por la foz de Val Carlos, la retraguarda de l'eixercito franco, uns 20.000 soldatos acaudillatos por Roldán, sobrín de Carlos Magno, y por la resta de los Doce Pars de Francia, una colla d'hombres probablement bascos, los atacoron y desfacioron l'exercito lo 15 d'agosto de 778.

Este suceso historico estió l'orichen de la leyenda replegata en lo *[[Canción de Roldán|Cantar de Roldán]]*, que conta que Roldán fació sonar lo suyo olifant de vori en lo vertiz d'Ibanyeta pa avisar lo grueso de l'exercito, que descansaba en Val Carlos, encara que lo puesto exacto de la batalla ye encara no ye claro.

Carlos Magno creyó sentir l'olifant de Roldán demandando aduya, pero Ganelón lo convence de que no tien importancia. Cuan cayen feritos los doce palacins imperials y Roldán, éste arrulló a l'augua la suya gloriosa espata, «Durandart», pa que no cayese en mans de l'enemigo.

Este suceso historico tamién inspiró lo Cantar de Roncesvals.

No se conoix con exactitut qui ganó. Los historiadors piensan en tres hipotesis. La primera diz que una coalición de bascos y musulmans d'Al-Andalus; la segunda, una combinación de bascos de las dos laderas de lo Pireneu; y la tercera, bascos ultrapirenencos que no quereban que los francos se fesen mas fuertes en Aquitania.

## Referencias
Ganalón

**Ganalón** ye un personache de la leyenda de Roldán con papel de *[[trickster]]* u d'inductor de desgracias. En la batalla de Roncesvals cuan Carles Magno creyó sentir l'olifant de Roldán demandando aduya, Ganalón lo convence de que no tien importancia. Asinas l'exercito de Roldán se quedó solo y Roldán muere en combate.

Por la etimolochía corresponde a *Guanius* de la mitolochía bretona, a *[[Gwinn Ab Nudd]]* de la mitolochía galesa y *[[Finn Mac Cumal]]* de la mitolochía irlandesa. Por lo que pareix ye un personache de la mitolochía celta, y en concreto bretona, preso en relato que s'escribió en un contexto cristiano on se demonizaban los elementos de las antigas relichions paganas, en concreto este personache que tien relación con lo mundo de los muertos.

Atras varians que prene lo nombre en diferents luengas ye **Ganelón** y **Guenes**. En aragonés medieval ye mencionato en a "Cronica de los Conquiridors" como *Ganalon*, (u *Guanalon* d'alcuerdo con un costumbre grafico que se troba a sobén en textos medievals d'escribir a letra *[[g]]* como *gu*):
Penya Telera

A **penya Telera** ye una tuca pirenenca situata en a sierra d'a Partacua en a val de Tena en l'Alto Aragón, con 2.762 metros d'altaria.

En a suya cima bi ha un vértiz cheodesico.

## Toponimia
William Dennis Elcock sinyala como orichen d'iste toponimo a o latín *TELA, -ARIA*, con o significau de "lanza, sayeta", fendo referencia a la suya condición de pico altero y destacau. O sufixo *-era* s'emplega en a toponimia aragonesa con o sentiu especial de "puesto caracterizau por bella forma particular' (por eixemplo *petrera*).

## Referencias

## Vinclos externos
*  [ftp://ftp.geodesia.ign.es/Red_Geodesica/Hoja0145/014541.pdf Fuella d'o vértiz cheodesico]
Olifant

L**'olifant** yera un traste de viento de vori, tallato en un catirón d'alifant que usaban los caballers en la Edat Meya fendo-los sonar como sinyal d'aviso.

Bels olifants yeran decoratos ricament, convertindo-se en obras d'arte. A sobén se clama erroneament "cuerno" a este traste.

## Etimolochía
A palabra *olifant* deriva d'o francés antigo *olifant*, que deriva d'o latín *elephantus*, alifant en aragonés.

## Olifants famosos
* Lo de Roldán, caballero franco muerto en la batalla de Roncesvals en o 778, que ye citato en lo *[[Cantar de Roldán]]*, d'o sieglo XI.
* Lo de Gastón IV, vizconte de Biarn, que mandaba en la conquista de Zaragoza pa Alifonso I lo Batallero en 1118. Este olifant se conserva en la seu d'esta ciudat.

## Vinclos externos
Pardina de l'Artosa

A **pardina de l'Artosa** (en castellano *pardina de Lartosa*) ye una pardina situada baixo as auguas de l'entibo de Búbal, debant d'o lugar de Saqués, en o municipio de Biescas (Alto Galligo).

O lugar yera formau por una ilesia romanica d'una sola nau adedicada a Santa María y a pardina, situadas a bels 300 metros d'o puesto a on desembocaba o barranco de Gorgol en o Galligo.

## Toponimia
Como o suyo propio nombre indica, una artosa ye un "puesto con artos".

## Historia
Apareixe por primera vegada en un documento relacionau con o monesterio de Sant Chuan d'a Penya o 22 de chunio de 1394, en o que o propio monesterio atreuda a Raimundo de l'Artosa, a suya filla y os suyos descencients a ilesia de Santa María de l'Artosa y a casa chunto a la ilesia. Perteneixeba a o priorato de Cercito, a on heba de bosar os treudos.

Administrativament l'Artosa perteneixeba a lo concello de Tramacastiella, pero ya en o sieglo XV os vecins de Saqués demandoron un dreito de vecindat que les permitiba d'emplegar o molín y levar a paixentar a lo bestiar a los monts de Tramacastiella. Tamién a electricidat a preneban d'a pardina dica que se construyió a central d'Escarriella.

En 1845 Pascual Madoz contabiliza nomás una casa que incluyiba un molín farinero. Ya en zaguerías d'a decada de 1920 bi habió un grieu incendio en a casa y a ilesia que fue reconstruyida poco dimpués. Dende l'anyo 1969 se troba baixo as auguas de l'entibo de Búbal.

O labrador y ganadero Pedro Arruebo (Tramacastiella de Tena, 1608), conoixiu por haber estau chuzgau por bruixería por o Tribunal d'a Enquisición de Zaragoza entre os anyos 1635 y 1640, estió logatario d'a pardina de l'Artosa.

## Vinclos externos
* A pardina de L'Artosa
* En www.despobladosenhuesca.com
Barranco de Gorgol

O **barranco de Gorgol** u tamién dito o **río Gorgol** ye un barranco pirenenco que naixe en a sierra d'a Partacua, en o municipio de Biescas y desemboca en o río Galligo, en l'entibo de Búbal, entre o lugar de Saqués y a pardina de l'Artosa. Tamién pasa por o municipio de Sallent en o suyo curso meyo.

## Referencias

## Se veiga tamién
*Gorga.
Sierra d'a Partacua

:*Iste articlo ye sobre a *'sierra pirenenca**. Ta atros usos se veiga [[Partacua]].''


A **sierra d'a Partacua*' ye una sierra [[sierras interiors pirenencas|sierra interior prepirenenca]] situata en a [[val de Tena]] a l'ueste d'o [[río Galligo]].

A os piez d'a sierra se troban as localidaz tensinas de [[Piedrafita de Tena|Piedrafita]] y [[Tramacastiella de Tena|Tramacastiella]], o [[Parque Faunistico de Lacuniacha]] y a estación d'esqui nordico d'[[a Partacua]].

O pico mas destacato y conoixito d'a sierra ye a [[penya Telera]] (2762 m), encara que o punto mas alto ye a [[penya Retona]] (2764 m).

== Toponimia ==
[[Chesús Vázquez Obrador]] considera l'[[oronimia aragonesa|oronimo]] *Partacua* como relacionato con o verbo *partir* y o latín *aqua'' con conservación d'a oclusiva xorda intervocalica.

## Referencias

## Se veiga tamién
Buenaventura Durruti

**Buenaventura Durruti Dumange** (Leyón, 14 de chulio de 1896 - †Madrit, 20 de noviembre de 1936) estió un sindicalista y revolucionario anarquista leyonés.

## Biografía
Naixió de Leyón o 14 de chulio de 1896 en o barrio de Santa Ana, fillo d'un treballador afillato a lo sindicato socialista UGT. Participó en a vada cheneral revolucionaria de 1917 como militant de UGT, y en sería aventato por esfender posicions revolucionarias.

Se tresladó en 1920 ta Barcelona, an s'afilió a la CNT (*Confederación Nacional del Trabajo*). En 1922 creyó en chunto con Joan García Oliver y Francisco Ascaso lo grupo "*Os Solidarios*", con a que perpetró un atraco a lo Banco d'Espanya de Xixón en 1923. Se li acumuló tamién l'asesinato d'o cardenal Juan Soldevila y Romero, un d'os principals financiadors en Aragón d'os comandos de pistolers blancos d'a patronal, que asasinaban a militants obrers destacatos. Habió de fuyir ta l'Archentina y dimpués ta Chile an chunto a companyers anarquistas levan a cabo la primera enrestida en ixe país, l'atraco ye producto d'una campanya ta achuntar recursos ta liberar a companyers que se trobaban en bellas garcholas d'Espanya. Continó dimpués o suyo paso por atros países latinoamericans y europeus.

En 1931 tornó ta Espanya, y s'integró en o sector *faista* (proximo a la FAI, *Federación Anarquista Internacional*) d'a CNT —belicherant con a II Republica— y prenió parti en as insurreccions de 1932 y 1933.

Morió en primerías d'a Guerra Civil espanyola mientres a batalla de Madrit, o 20 de noviembre de 1936.

## Vinclos externos
Barranco de Sía

O **barranco de Sía** ye un barranco aragonés pirenenco que naixe en o municipio de Yesero y desemboca en o río Galligo, entre as localidaz de Biescas y Orós Alto, en a comarca de l'Alto Galligo.

En o suyo recorrito reculle as auguas d'o barranco d'o Puerto y pasa por os lugars de Gavín y Yesero, trescruzando d'este ta ueste a val de Gavín.

Amán d'o barranco de Sía bi ha tormos erraticos

## Referencias
Sardás

**Sardás** (en castellano *Sardas*) ye un lugar d'a provincia de Uesca, situato en o municipio de Samianigo en a comarca de l'Alto Galligo.

En zaguerías d'o sieglo XV a población suya yera de 6 fuegos y a meyatos d'o sieglo XIX bi heba 14 fuegos y 87 habitants.

## Toponimia
I hai cuantas hipotesis, entre ellas que lo suyo orichen provienga de:
* l'antroponimo latino *Sardus*,
* u d'a parola aragonesa *sarda*.

## Referencias
Urraúl Alta

**Urraúl Alta** (*Urraulgoiti* en basco) ye un municipio de Navarra, en a comarca de Lumbier.

A suya población ye de 178 habitants (2004), en una superficie de 140,72 km², con una densidat de población de 1,26 hab/km².

## Cheografía
Comprende los concellos de Adoain, Aietxu, Elkoatz, Eparotz, Ezkanitz, Gindano, Imirizaldu, Irurozki, Lareki, Ongotz, Ozkoidi y Zabaltza y los lugars de Arieltz, Aristu, Jakoisti, Larraun y Santa Fe.

## Demografía

## Veyer tamién
*Lista de municipios de Navarra.
Catolicismo

O termin **catolicismo** por un regular se refiere a la doctrina u a fe d'a Ilesia Catolica, a cual comprende a todas aquellas ilesias cristianas que son en comunión con o Papa de Roma, y que acceptan a suya autoridat en materias de fe y de moral. Actualment, se divide en as siguients:
* A Ilesia Catolica Romana, que sigue o rito latín.
* A Ilesia Catolica d'Orient u Ilesia Uniata, que sigue o rito d'Orient.

Cal decir que bi ha ilesias que no acceptan l'autoritat del Papa, pero que se consideran catolicas y emplegan iste nombre.

O termin "catolico" proviene de l'adchectivo griego καθολικός-ή-όν (*katholikos*), que significa "cheneral" u "universal". Iste adchectivo fue emplegato por primera vegata por Inacio, bispe d'Antioquía en l'anyo 107 ta referir-se a la ilesia cristiana no dividita (alavez) en una epistola a os cristianos d'Esmirna. O primer concilio ecumenico de Nicea, confirmó iste adchectivo ta describir a la ilesia cristiana universal fundata por os apóstols de Chesucristo. Dimpués d'o Gran Scisma d'Orient, l'adchectivo se relaciona con a Ilesia Catolica Romana, encara que a Ilesia Ortodoxa y bellas ilesias protestants tamién se consideran "catolicas", en o sentito orichinal d'a palabra, "universal".
Agramont

:*Este articlo ye sobre *'Agramont**, comarca d'Ultrapuertos; p'atros usos, veiga **Agramont (desambigación)**''.

**Agramont''' ye una comarca d'Ultrapuertos (País Basco francés), con capital en Bidaixon.

## Geografia
### Mugas
* A lo norte las Landas.
* A l'ueste Lapurdi.
* A l'este Sola y Biarn.
* A lo sud la Tierra de Mixa.

### Municipios
*Akamarre.
*Bidaxon (capital).
*Burgue-Erreiti.
*Erango.
*Samatze.

## Historia
Perteneixió a los sinyors d'Agramont.
Urraúl Baixa

**Urraúl Baixa** (*Urraulbeiti* en basco) ye un municipio de Navarra en a comarca de Lumbier.

A suya población ye de 283 habitants (2006), en una superficie de 59,44 km², con una densidat de población de 4,76 hab./km².

## Cheografía
Comprende los concellos d'Aldunate, Arripodas, Artieda, Geretz, Nardoze-Aldunate, Nardoze-Andurra, San Vicente, Santsoain y Tabar, y los lugars d'Apardoze, Aizpe, Argiroz, Askoz, Nekuesa y Pueyo San Gregorio.

## Demografía

## Veyer tamién
*Lista de municipios de Navarra.
Casa d'os Morlans

A **Casa d'os Morlans**, situata en a plaza de Sant Carlos d'a ciudat de Zaragoza, ye un edificio d'o sieglo XVI d'o cual se desconoixen tanto lo suyo autor como lo suyo primer propietario. Tanto M. de la Sala Valdés como José Camón Aznar han apuntato a posibilidat de que fuese propiedat d'os Morlans, familia d'insignes churistas y artistas que teneban ya cuantas casas en ixa mesma zona, aunque iste dato encara no ha estato confirmato documentalment. Podió ser construita por un d'éls, Gil Morlans lo Viello.

O solo dato confirmato ye que a decoración en cheso d'a suya frontera prencipal remató de fer-se en l'anyo 1555. Ista frontera, feita en ladriello sobre un calcil de piedra picata, ye o solo que se conserva d'a construcción orichinal, ya que l'interior d'a casa ha estato renovato de tot.

A frontera ye dividita en tres pisos. A planta baixa tien una dentrata ubierta con un arco de meyo punto, con brancas de piedra, y cuatro banos adintelatos y enreixatos. A planta noble presenta banos adintelatos y flanquiatos por estipites que sostienen frontons semicerculars y triangulars. En a planta superior bi ha una clasica galería d'arcos de meyo punto doblatos, rematata por un rafe.

A decoración se concentra arredol d'os banos d'a planta noble, a on pueden veyer-sen diferents motivos como feguras d'anchels garlandas y vechetals.

## Vinclos externos

## Referencias
* Declaración de Bien d'Intrés Cultural publicata en o BOA nº 89, de calendata 29 de chulio de 2002.
Morlans

**Morlans** (en occitán gascón *Morlans*, pronunciato */mur'lans/*; en francés *Morlaàs*) ye una comuna biarnesa situata en o departamento d'os Pireneus Atlanticos, en a rechión de Nueva Aquitania. Se troba situata a una distancia de 12 kilometros de Pau.

En 1999 teneba una población de 3.658 habitants, con una densidat de población de 235 hab/km². As suyas tierras son banyatas por o Luy de Bearn y o Luy de France, afluents d'o río Luy.

## Historia
Morlans estió a capital d'o vizcondato de Biarn mientres os sieglos XI y XII, dimpués d'a destrucción de Lescar en o sieglo IX en mans d'os vikingos. D'ista epoca data a ilesia de Santa Fe de Morlans, iniciata en 1080 por o vizconte Céntol V de Biarn. Ye un important molimento d'estilo romanico d'o cual hue s'alza la frontera, y tien relación con o conchunto d'ilesias romanicas d'Uncastiello, en Cinco Villas d'Aragón.

## Toponimia
En aragonés se diz *Morlans* como se vei en textos como a *[[Cronica de los Conquiridores]]*:

En Zaragoza un linache d'orichen occitán dió nombre a la *[[Casa d'os Morlans|Casa de los Morlans]]*, por o suyo apellito.

## Demografía

## Vinclos externos
Vera

**Vera** puet estar:

*Vera, un municipio d'Almería.
*Vera, un municipio de Navarra.
*Vera de Moncayo, un municipio aragonés d'a comarca Tarazona y Moncayo.
Mendaza

**Mendaza** ye un municipio de Navarra, situato en la Tierra Estella. La suya población ye de 333 habitants(2006), en una superficie de 32,73&nbsp;km² y una densidat de población de 10,17 hab/km².

## Cheografía
Ye situato en la Val de la Berrueza. Comprene los lugars d*Asarta*, *Azedo*, *Mendaza* y *Ubago*. Tamién las granchas y casals de *Estenblo* y *Granada d'Ega*.

## Demografía

## Curiosidaz
Bi ha una carrasca considerata la mes viella de la Peninsula Iberica y clamata *encina de las tres patas*.

## Veyer tamién
*Lista de municipios de Navarra
Val d'Ollo

**Val d'Ollo**  (*Ollaran* u *Ollaibar* en basco) ye un municipio de Navarra situato a 22&nbsp;km de Pamplona. La suya población ye de 309 habitants (2006), en una superficie de 37,8&nbsp;km² con una densidat de población de 8,36 hab/km².

## Cheografía
Comprene los concellos d*'Anoz*, *Arteta*, *Beasoáin-Eguíllor*, *Ilzarbe*, *Ollo*, *Senosiáin*, *Ulzurrun* y *Saldise*.

## Toponimia
En basco ye *Ollaran* que significa literalment *Val d'Ollo*, que ya s'escribiba en 1357 en un texto en romance navarro:

Tamién s'escribe *Val de Oillo* en o fuero concedito en 1232 por Sancho lo Fuerte en un texto en romance navarro.

## Demografía

## Se veiga tamién
*Lista de municipios de Navarra.

## Gallería

Imachen:Ollo, Euskal Herria.JPG|Ollo
Imachen:Ultzurrun, Euskal Herria.JPG|Ultzurrun
Imachen:Arteta, Euskal Herria.JPG|Arteta
Corz (Navarra)

:*Iste articlo ye sobre o *'municipio navarro**. Ta atros emplegos de **Corz** se veiga **Corz (desambigación)**.''

  
**Corz*' (*Cortes* en [[Idioma castellano|Castellano]]) ye un [[municipio]] de [[Navarra]] situato a 118&nbsp;km de [[Pamplona]]. A suya [[población humana|población]] ye de 3362 habitants ([[2006]]), en una [[superficie]] de 36,6&nbsp;km² y una [[densidat de población]] de 91,86 hab/km².

== Mugas ==
O suyo [[termin municipal]] muga con [[Bunyuel (Navarra)|Bunyuel]] a lo norte, con [[Noviellas]] ([[Aragón]]) a l'este, a l'ueste con [[Ribaforada]] y [[Ablitas]], y a lo sud con [[Mallén]] ([[Aragón]]).

== Historia ==
Lo *Cerro de la Cruz* ye un poblato de los [[Campos d'Urnas]] que s'ha feito famoso entre toz los historiadors de la [[Edat Antiga]], pus ye d'una epoca de transición dende la [[Edat de Bronce]] ta la Primera [[Edat de lo Fierro]].

A principios de [[1119]] la reconquerió [[Alifonso I d'Aragón]], que la donó a [[Rotrou d'Alperche]].

Corz perteneixió a la [[diocesis d'Aragón|diocesi]] de [[Diocesi de Zaragoza|Zaragoza]].

== Toponimia ==
Ye tentador identificar a localidat de *Crots* de la [[Bula d'Hadrián IV]] ([[22 de chunio]] de [[1158]]) con "Corz" por lo pareixito fonetico y porque nombran localidaz aragonesas muito a man.


En los textos [[Edat Meya|medievals]] ye *Cortes* pus no se gosaba escribir los plurals en [[Idioma aragonés|aragonés]]. Por eixemplo en "[[Rationes decimarum Hispaniae (1279-80): Aragón y Navarra]]" figura como *Cortes*. Bi ha presencias esporadicas de la forma con plural aragonés *Corts* u *Corz* en bels textos, pero pueden referir-se a atros *Corz*.

En un texto de [[1145]] de l'[[Archivo de lo Pilar]] mencionan a un *Guillem de Corz* chunto con navarros y occitans:


La forma con plural aragonés tamién amaneix en un texto d'impuestos de [[1453]] d'o [[reino d'Aragón]]: se menciona a un [[moriscos|morisco]] dito *Alí Corts'' cuan charran d'os impuestos relativos a compras y vendas en Auguaviva: 

## Demografía

## Referencias

## Veyer tamién
*Lista de municipios de Navarra
Cort (desambigación)

**Cort** puede estar:

*Una construcción agropecuaria que serviba ta amallatar a os animals de ganau. Se veiga **[[cort]]**.
*Un sinonimo de zolle. Se veiga **[[zolle]]**.
*Una forma d'asentamiento humano relacionau con a ganadería, común en a Edat Meya aragonesa. Se veiga **[[cort (asentamiento)]]**.*
*O conchunto de personas que acompanyan a o rei d'una monarquía. Se veiga *'cort reyal**.

===Toponimia===
*Un lugar [[Aragón|aragonés]] en a [[Ribera de Fiscal]], despoblato por o prochecto d'[[entibo de Chanovas]]. Se veiga **la Cort de Tricas**.
*Un lugar [[Aragón|aragonés]] d'[[a Fueva]] que administrativament pertenece a o [[municipio]] d'[[a Foradada d'o Toscar]]. Se veiga **a Cort'''.

## Referencias

## Se veiga tamién
*Corz (desambigación).
*As Corz (desambigación).
*Patio (desambigación).
Santa Cara

**Santa Cara** (*Santacara* en castellano, *Santakara* en basco) ye un municipio de Navarra situato a 58&nbsp;km de Pamplona, a man d'o Río Ebro. A suya población ye de 1009 habitants (2005), en una superficie de 34,3&nbsp;km² y una densidat de población de 29,42 hab/km².

## Demografía

## Veyer tamién
* Lista de municipios de Navarra.
Riba Forada

**Riba Forada** (*Ribaforada* en castellano) ye un municipio de Navarra situato a 107&nbsp;km de Pamplona, a man d'o río Ebro. A suya población ye de 3416 habitants (2004), en una superficie de 29&nbsp;km² y una densidat de población de 117,79 hab/km².

## Historia
La fundoron los Templers cuan reinaba Sancho ''lo Saputo'' de Navarra y i alzoron un convento. Seguntes la información de lo *Fuero de [[Sobrarbe]]* de 1119 los lugars de lo termin de lo que huei ye Riba Forada yeran: Azut, Espedolla y Estercuel.

Dende meyatos de lo sieglo XII estió sinyoría de la Orden de lo Temple, pero cuan se disolvió (1313) se convertió en una sinyoría de la Orden de lo Hespital dica la desamortización de Mendizabal. En lo que huei ye lo nuclio urbán de Riba Forata, lo norte ye Estercuel y lo sud Riba Forada, que se fusionoron talment en lo sieglo XIV.

## Demografía

## Veyer tamién
*Lista de municipios de Navarra.
Bigorra

**Bigorra** (en occitán *Bigòrra*, en francés *Bigorre*) ye una rechión de Gascunya, que ocupa parti d'o departamento d'os Altos Pireneus (Francia). S'estendilla dende l'aria axial pirenenca dica a plana de Tarba. A parti pirenenca ye banyata por a cuenca alta d'o río Ador. En a parti mas baixa s'alternan cautibos y campos de regano. O mercato agricola y ciudat prencipal ye Tarba.
Peralta (Navarra)

:*Iste articlo tracta sobre a *'localidat navarra** de Peralta. Ta atros emplegos d'o toponimo ''Peralta'' se veiga ''[[Peralta]]''.''

     
**Peralta*' (en [[idioma basco|basco]] *Azkoien*) ye un municipio de [[Navarra]] situato a 59,5&nbsp;km de [[Pamplona]], amán d'o [[Río Ebro]]. A suya población ye de 5.741 habitants ([[2005]]), en una superficie de 88,4&nbsp;km² y una [[densidat de población]] de 64,94 hab/km².

== Nombre ==
O suyo nombre vien d'o [[latín]] *PETRA ALTA''.

## Demografía

## Veyer tamién
* Lista de municipios de Navarra.
Anchú

**Anchú** (en francés *Anjou*) estió un antigo condau (880), ducau (1360) y provincia francesa que ha estau historicament mas una unidat politica que no pas cheografica. As suyas mugas yeran alto u baixo as de l'actual departamento de Maine y Loira. Angers yera a suya capital.

## Toponimia

O toponimo *Anjou* se remonta a lo latín *[[andecaus|ANDEGAVU]]* y ha seguiu a mesma lei fonetica que *CLAVU* > *clou*. Un atro toponimo que se remonta a l'antigo pueblo galo d'os andecaus ye a suya capital Angers (d'o latín *ANDEGAVIS*, en ablativo-locativo)

O toponimo aragonés *[[Candanchú]]* s'explica a partir de "campo" y o nombre d'a casa d'Anjou.

## Referencias
Peralta

**Peralta** bien de lo latín *PETRA ALTA* y puet estar:

* **[[Peralta (Navarra)|Peralta]]**, municipio de la Ribera Navarra (Navarra).
* **[[Peralta d'Alcofeya]]**, municipio de lo Semontano de Balbastro (Uesca).
* **[[Peralta de la Sal]]**, uno de los nuclios de lo municipio de Peralta y Calasanz en Litera (Uesca).
* **[[Peralta (Bardaixín)|Peralta]]**, despoblau de la Vall de Bardaixín (Uesca).
Sansol

**Sansol** (*Santsol* en basco) ye un municipio de Navarra, situato en la Tierra Estella. La suya población ye de 123 habitants (2006), en una superficie de 13,31 km² y una densidat de población de 9,24 hab/km².

## Demografía

## Veyer tamién
* Lista de municipios de Navarra.
Villamayor de Mont Chardín

:*Iste articlo trata sobre *'Villamayor de Mont Chardín**. Ta atros emplegos d'o toponimo **Villamayor** se veiga **Villamayor (desambigación)**.''

   
**Villamayor de Mont Chardín** (en [[grafía SLA]] **Villamayor de Mont Jardin*', en [[idioma castellano|castellano]] *Villamayor de Monjardín*) ye un municipio de [[Navarra]] situato a 53&nbsp;km de [[Pamplona]]. La suya población ye de 140 habitants ([[2005]]), en una superficie de 13,1&nbsp;km² y una [[densidat de población]] de 10,69 hab/km².

== Historia ==
La historia de lo municipio ye ligata a lo [[Castiello de Sant Esteban de Mont Chardín|castiello]] situato en la parte alta de lo lugar. Lo castiello estió un gran bastión contra los moros, y lo prenió lo rei don [[Sancho Garzés I]] en l'anyo [[908]], pus ya yera una fortaleza en lo [[Al-Andalus|periodo musulmán]]. Lo rei Sancho II lo donó a lo [[Monesterio d'Irache]], pero pasó mas tarde a la [[Seu de Pamplona]] por donación de [[Sancho lo Mayor]].

Dimpués de la invasión castellana amaneix como propiedat de lo [[Duque d'Alba]], talment como premio a lo suyo triballo militar. En las [[guerras carlistas]] l'ocupaban a vegatas los carlistas y a vegatas los isabelins.

== Toponimia ==
Lo nombre fa refencia a lo [[Castiello de Sant Esteban de Mont Chardín]], centro neuralchico de la [[Tierra Estella]], clamata *Tierra de Deyo* en la [[Edat Meya]].

La primera referencia a Villamayor ye de lo [[sieglo XIII]] como *Villa Maior*. Como bi ha muitas villas clamatas *Villamayor* lo [[18 de febrero]] de [[1908]] la *Real Sociedad Geográfica* li añadió por acuerdo lo nombre de lo vicin mon clamato *Monjardín* en [[idioma castellano|castellano]], mont que enantes se clamó *Mont Chardín* y *Deyo''.

## Demografía

## Veyer tamién
* Lista de municipios de Navarra
Castiello de Sant Esteban de Mont Chardín

Lo **castiello de Sant Esteban de Mont Chardín** u **Castiello de Sant Esteban de Deyo** ye un castiello de lo sieglo X, situado cerca de Villamayor de Mont Chardín (Navarra), en un pueyo de 890 m clamau *Mont Chardín*.

De lo recinto medieval de lo castiello quedan nomás que los viellos muros de piedra panal y lo viello alchub, drentro d'una casa de teito abovedau. Las murallas creyan un recinto plano a on se troba una ermita de construcción tardana. Tamién bi ha restas de la torre de l'homenache. Lo castiello mide bels setanta y dos metros de largo y en la suya parte mes ampla bels trenta.

## Historia
Existe cronica de que lo asitioron las fuerzas de Carlos Magno cuan se'n tornaban de Saraqusta.

La leyenda diz que i ye apedecau lo rei Sancho Garcés I de Navarra, qui prenió este castiello a los moros en 908. Este castiello yera estratechico por estar la puerta pa poder meter exercitos navarros en la val d'Ebro.

## Toponimia
Lo nombre *Mont Chardín* tamién ye lo de lo mont que manda la población, mont que teneba como nombre mes antigo *Deyo*, clamando-se lo castiello tamién *Sant Estevan de Deyo*.

La tradición diz que lo nombre mes actual provién de lo rei Sancho Garcés, que i ye apedecau; *Mont Jardín* sería una contracción de *Monte Garcini* u *Mont de Garcés*. Bel autor como Mikel Belasco en lo suyo *Diccionario etimológico de los nombres de los montes y ríos de Navarra* (Pamplona: Pamiela, 2000) consideran que *Mont Chardín* ye nomás un compuesto de *Mont* y *Chardín*.

En los textos medievals lo claman *Castiello de Sant Estevan de Mont Iardin* (por eixemplo en 1223, en la donación de lo bispe de Pamplona a lo rei) con atras variants graficas, emplegando las grafías navarras *yll*, *ill*.
Aibar

**Aibar** (*Oibar* en basco) ye una localidat y municipio de Navarra situata en la comarca de Sangüesa. A suya población ye de 920 habitants (2008), en una superficie de 47,96&nbsp;km² con una densidat de población de 19,6 hab/km².

## Parla
Ricardo Ciérbide y Ramón Menéndez Pidal consideran tres fases de romanización en o nord-este d'a Peninsula Iberica. Una primera en o corredor de l'Ebro, una segunda en l'Alto Aragón y zona oriental de Navarra (Sangüesa), y una tercera mas tardana que encara contina. La segunda ye la que se produciría en Sangüesa/Zangotza entre los sieglos VI u VII, pero lo basco duraría un sieglo mas en Aibar, pus la toponimia conserva bel nombre basco. Patxi Salaberri crei que la perdua de lo basco en Aibar estió en lo sieglo X.

## Toponimia
Os nombres d'Aibar en la documentación antiga son: *Aibaría* (882), *Agibare* (1027), *Aibar*, *Aibare*, *Aibari*, *Aiuar*, *Aiuare*, *Aiubare*, *Aiuuar*, *Aiuruuare*, *Aivar*, *Aybare*, *Ayuar*, *Ayvar* (sieglos XI-XIII)

A forma basca de lo nombre, *Oibar*, se conserva en o basco de la val de Sarasaz con variants, pero cuasi no apareixe en a documentación antiga oficial (que yera en romance), pero se plegó a escribir en bellas escrituras: *Oiuar* (1074, 1076), *García Oivarco* (sieglo XI u XII). Por un cheneral lo nombre vien chunto a la palabra  *bidea* (lo camín): 
**Ottra viña… en Oibarbidea* (en Liach, anyo 1763)
**Otra viña… en el camino de Oibarbidea teniente al Camino que de Aibar…* (Liach, anyo 1723)
**Otra viña… en el Camino de Oibarbidegaña teniente… al camino de Aibar *(Liach, anyo 1723)

A variant d'o nombre en parla de Sarasaz ye: *Oibarre*, pronunciato *Oibárre* y *Óibarre*. Patxi Salaberri, miembro d'a Comisión Onomastica recomendó l'emplego de *Oibar* por razons historicas (estió a forma orichinal y s'emplegó en o lugar y redolata suya dica o sieglo XVIII) y de coderencia con atros toponimos en *Oibar* d'atras comarcas.

## Demografía

## Veyer tamién
*Lista de municipios de Navarra.
Aoiz

**Aoiz** (*Agoitz* en basco y oficialment, *Aoiz* en castellano) ye una localidat y municipio de Navarra situata en a comarca d'Aoiz (en ye a suya capital). Fa parte d'a merindat de Sangüesa y ye tamién a capital d'o partiu chudicial d'o suyo nombre.

A suya población ye de 2.544 habitants (2010), en una superficie de 13,54&nbsp;km² con una densidat de población de 187,89 hab/km².

## Toponimia
Lo nombre *Agoiz* se puet veyer en textos castellanos de fa pocos sieglos, y mesmo bi ha chent de la zona que lo emplega, pero no pareixe que siga lo nombre en navarro-aragonés, pus en la documentación medieval, en latín u romance ye *Aoiz*.

## Cheografía
A localidat d'Aoiz se troba situata a 504 metros d'altaria sobre o livel d'a mar, a una distancia de 28 km d'a ciudat de Pamplona, a capital de Navarra. O suyo termin ye trescruzato por o río Irati.

### Mugas
O termin municipal d'Aoiz ye rodiato de raso por o termin de Lónguida.

## Demgrafía

## Administración
### Reparto de concellers




### Alcaldes

## Veyer tamién
* Lista de municipios de Navarra.

## Vinclos externos
* Pachina web oficial municipal d'Aoiz.
Archidiocesi de Zaragoza

L**'archidiocesi de Zaragoza** (en latín: *Archidioecesis Caesaraugustana*) ye una seu bispal en a provincia de Zaragoza, en Aragón. Creyoron esta diocesi en epoca romana, y estió dependient de l'archidiocesi de Tarragona dica 1318, cuan o papa Chuan XXII la fació archidiocesi cuan li'n demandó o bispe Pero López de Luna, por deseyo de Chaime II d'Aragón. A suya seu ye en a Seu d'o Salvador en Zaragoza.

Historicament han estau bispaus sufraganios de l'arcebispau de Zaragoza os de Uesca, Tarazona, Pamplona, Calagorra y Segorb-Albarracín.

Actualment como archidiocesi forma la provincia eclesiastica de Zaragoza y ye capeza d'as diocesis de Teruel y Albarracín, Balbastro-Monzón, Uesca y Tarazona.

## División administrativa

L'archidiocesi de Zaragoza tien una superficie total de 13.309&nbsp;km² con una población de mas de 800.000 habitants. Ye dividida en 6 vicarías y 24 arcipestraus, 10 en a ciudat de Zaragoza y atros 14 restants entre as provincias de Zaragoza y Teruel. Bi ha un total de 277 parroquias, que 69 en son en a ciudat de Zaragoza:
### Vicaría I
* Arcipestrau Centro (Zaragoza).
* Arcipestrau de Santa Engracia (Zaragoza).
* Arcipestrau Gran Vía (Zaragoza).

### Vicaría II
* Arcipestrau d'o Rabal (Zaragoza).

### Vicaría III
* Arcipestrau de Sant Valero (Zaragoza).
* Arcipestrau de Sant Dominguito de Val (Zaragoza).
* Arcipestrau d'a Coronación d'a Virchen (Zaragoza).

### Vicaría IV
* Arcipestrau de Torrero-La Paz (Zaragoza).
* Arcipestrau de las Fuents (Zaragoza).
* Arcipestrau de Sant Chusé (Zaragoza).

### Vicaría V
* Arcipestrau d'Alcanyiz.
* Arcipestrau de Belchit.
* Arcipestrau de Casp.
* Arcipestrau d'Íxar.
* Arcipestrau de Quinto.
* Arcipestrau de Val de Robres.
* Arcipestrau de Zuera.

### Vicaría VI
* Arcipestrau d'Alagón.
* Arcipestrau de Carinyena-Muel.
* Arcipestrau de Casetas.
* Arcipestrau de Daroca.
* Arcipestrau d'Exeya d'os Caballers.
* Arcipestrau de Gallur.
* Arcipestrau de l'Almunia de Donya Godina.

## Cronolochia episcopal
:*Se veiga a [[lista de bispes y arcebispes de Zaragoza]].*

## Se veiga tamién
*Lista de municipios de l'archidiocesi de Zaragoza
*Palacio arcebispal de Zaragoza

## Referencias

## Vinclos externos
*  Pachina oficial de l'archidiocesi.
Uhart

:*Iste articlo trata sobre *'Uhart**. Ta atros emplegos d'o toponimo **Uhart** se veiga **Uhart (desambigación)**.''

 
**Uhart*' (*Huarte* en [[idioma castellano|castellano]]; *Uharte* en [[Idioma basco|basco]]) ye un [[municipio]] de [[Navarra]] situato a 5,6&nbsp;km de [[Pamplona]]. La suya población ye de 4671 habitants ([[2006]]), en una superficie de 3,7&nbsp;km² y una [[densidat de población|densidat]] de 1262,43 hab/km².

== Toponimia ==
*Uharte* significa entre auguas y se puet aplicar a islas, u zonas entre dos ríos en [[Idioma basco|basco]]. Pasa ta lo [[navarroaragonés]] perdendo la -e final como *Uhart''.

## Demografía

## Se veiga tamién
* Lista de municipios de Navarra.
Uhart (desambigación)

**Uhart** probién de lo basco *Uharte* (significa entre auguas, entre ríos u isla) y puet estar:

* **[[Uhart]]**, un municipio de la Cuenca de Pamplona (Navarra).
* **[[Uhart de Val d'Araquil]]**, un municipio de la comarca de Sacana (Navarra).
* **[[Uharte Garazi|Uhart Cize]]**, nombre en francés de Cisa, un municipio de la Baixa Navarra.
* **[[Uhartehiri|Uhart Mixe]]**, nombre en francés de Mixa, un municipio de la Baixa Navarra.
Mont-reyal (Navarra)

:*Iste articlo trata sobre o municipio [[Navarra|navarro]] de *'Mon-reyal**. Ta atros emplegos d'o toponimo **Mont-reyal** se veiga **Mont-reyal (desambigación)**.''

 
**Mont-reyal*' (*Monreal* en [[Idioma castellano|castellano]], *Elo* en [[Idioma basco|basco]]) ye una localidat y [[municipio]] de [[Navarra]] situata en a [[comarca d'Aoiz]]. A suya [[Población humana|población]] ye de 389 habitants ([[2005]]), en una [[superficie]] de 22,5 [[km²]] con una [[densidat de población]] de 17,29 hab/km².

== Toponimia ==
O suyo nombre vien de lo [[latín]] *MONTE(M) REGALE(M)*. En los textos en [[romance navarro]] gosa escribir-se sin la *y'' d'epentesi antihiatica, pero tamién ye documentata, como en un texto de 1254 cuan los pesquereridors y chueces establitos por Tibalt II de Navarra reconoixen lo dreito de los d'Arguedas a aproveitar la defesa de Penyaflor:

## Demografía

## Veyer tamién
*Lista de municipios de Navarra
Mont Agut (Teruel)

:*Ta atros emplegos d'o termin *'Mont Agut** se veiga [[Mont Agut (desambigación)]].''

**Mont Agut*' (*Monteagudo del Castillo* en [[idioma castellano|castellano]]) ye un [[municipio]] d'a [[provincias d'Espanya|provincia]] de [[provincia de Teruel|Teruel]], situato en a [[comarcas d'Aragón|comarca]] d'a [[Comunidat de Teruel]]. A suya población ye de 68 habitants ([[2006]]), en una [[superficie]] de 44,4 [[km²]].
 
== Cheografía ==
Ye situato en o piet d'a [[sierra de Gúdar]] en a cuenca alta d'o [[río Millars]].

=== Mugas ===
O suyo termin muga con [[Gúdar]], con [[Alcalá de la Selva]], con [[Cedriellas]], con [[Lo Pobo]], y con [[Allepuz]].

== Toponimia ==
Lo nombre *Mont Agut* coincident con atros *Mont Agut* en ambito [[navarro-aragonés]] se conoix d'a [[Bula d'Hadrián IV]] en [[1158]] como una d'as mugas d'a [[diocesi]] de [[diocesi de Zaragoza|Zaragoza]].



Encara en o texto de concordia entre o [[lista de bispes y arcebispes de Zaragoza|bispe]] de [[archidiocesi de Zaragoza|Zaragoza]] y lo concello y capítol eclesiastico de [[diocesi de Teruel y Albarracín|Teruel]] d'o [[14 d'abril]] de [[1212]] s'escribiba *Montagud*:


Pero en chenerals en os textos medievals como as [[Cronicas d'os Chueces de Teruel]] s'escribe *Montagudo*, forma que se castellanizó de tot mes tarde en a forma *Monteagudo*. En [[1920]] prenió l'apelativo *del Castillo''.

## Historia
En o sieglo XIV feba part d'a seixma d'el Campo de Mont Agut,  adintro d'a comunidat d'aldeyas de Teruel.

## Demografía

ImageSize  = width:650 height:300
PlotArea   = width:450 height:230 left:180 bottom:35
AlignBars  = late

DateFormat = yyyy
Period     = from:0 till:84
TimeAxis   = orientation:vertical
ScaleMajor = unit:year increment:17 start:0

BarData=
  bar:1998 text:"1998" 
  bar:2000 text:"2000"
  bar:2002 text:"2002"
  bar:2004 text:"2004"
  bar:2006 text:"2006"
  bar:2008 text:"2008"
  bar:2010 text:"2010"
  bar:2012 text:"2012"
  bar:2014 text:"2014"
  bar:2016 text:"2016"
  bar:2018 text:"2018"
  bar:2020 text:"2020"

PlotData=
  width:15
  color:brightblue
  bar:1998 from:0 till:69
  bar:2000 from:0 till:68
  bar:2002 from:0 till:67
  bar:2004 from:0 till:68
  bar:2006 from:0 till:67
  bar:2008 from:0 till:77
  bar:2010 from:0 till:71
  bar:2012 from:0 till:67
  bar:2014 from:0 till:55
  bar:2016 from:0 till:52
  bar:2018 from:0 till:50
  bar:2020 from:0 till:49
 


## Administración
### Reparto de concellers



### Alcaldes

## Puestos d'intrés
* Restas d'o castiello, sieglo XII.
* Casal d'os Lozanos.
* Ilesia de Nuestra Sinyora d'os Anchels, gotica d'o sieglo XVI.
* Ermita d'a Virchen d'o Pilar, sieglo XVIII.
* Ermita de Sant Benedet.
* Peirón de Sant Benedet.
* Peirón d'a Choya.
* Restas de muralla, sieglo XII.
* Puerta d'as Eras.

## Fiestas
Zaguera semana de chulio u a primera d'agosto, dependendo de cuan caiga o 2 d'agosto que ye Nuestra Sinyora d'os Anchels.

## Referencias
Orden de Sant Chaime

La **Orden de Sant Chaime** (conoixita a vegatas como *Orden de Sant Yago* u *Orden de Santiago* por estar orichinaria de Castiella) ye una orden militar medieval naixita en la Peninsula Iberica en lo contexto de la Reconquiesta. Amanixió en l'anyo 1170 dimpués de la reconquiesta de Cáceres, cuan Ferrando II de Leyón fundó la cofrairía de los *flaires de Cáceres*. Con lo tiempo la Orden de Cáceres prenió tamién lo paper de protectora de los pelegrins que iban a visitar lo sepulcre de Sant Chaime en Compostela. En l'anyo 1175 lo papa Aleixandre III confirmó la orden.

La suya primera presencia en Aragón ye en 1212, cuan lo mayestre Fernando González aduyó a Pero II d'Aragón a prener Mont Albán. Lo rei donó la villa a lo mayestre, que fundó una comanda de la Orden, que se convertiría en la casa matriz de los suyos establimientos en la Corona d'Aragón. Lo convento de la villa de Mont Albán yera sosmeso a lo principio a lo prior d'Uclés, qui yera los receptor de las rendas de los diferents centros santiaguistas.

La Orden teneba dos categorías de miembros, *clerigos* y *laicos*, estando la unica milicia relichiosa de la Edat Meya que almeteba chent casata en las suyas filas. Aduyoron a la reconquiesta de lo reino de Valencia. Lo comandador de Mont Albán condució a lo campo de batalla a los caballers de Santiago y tamién a los habitadors de la villa.

A mitat de lo sieglo XIII los dominios de la orden se facioron grans, por donacions u compra, estabilizando-se lo suyo patrimonio a finals d'este sieglo.

## Veyer tamién
*Orden de Sant Chaime en Aragón.

## Bibliografía
*Ana Mateo Palacios *Las órdenes militares en Aragón* CAI100, 1999.
Reino de Monzón

Lo **reino de Monzón** estió un reino creyato pa lo primochenito de Sancho Remíriz, Pero d'Aragón, enantes d'estar lo rei Pero I d'Aragón y Pamplona

Lo reino de Monzón apareixió dimpués que o infant Pero participase en la reconquiesta d'Estada (1087), Monzón (1089) y Estadilla, y teneba mugas propias. En 1093 conquerioron Almenar (Leida).

Lo territorio plegaba dica la Clamor d'Almacellas por l'este y cuasi ta Fraga por lo sud. En 1126 tornoron los musulmans que ocuporon lo reino por 4 anyos, pero dende 1130 dica 1136 lo ocuporon de nuevo los aragoneses, que tornoron a perder-lo entre 1136 y 1141.

Como entidat duró dica que pasó a mans de los Templers.
Castellar (desambigación)

**Castellar** significa *puesto con castiellos* y puet estar:

***[[Castellar d'a Guarga]]**, un lugar aragonés d'a Val d'a Solana (Sobrarbe, Uesca).
***[[Lo Castellar]]**, un municipio aragonés d'a comarca de Gúdar-Chabalambre (Teruel).
***[[Lo Castellar (Zaragoza)|Lo Castellar]]**, un parache natural de Zaragoza.
***[[Castellar (Aguilar de Segarra)|Castellar]]**, un lugar en o municipio catalán d'Aguilar de Segarra, situato en a comarca d'o Baches y provincia de Barcelona.
***[[Castellar de la Muela]]**, un municipio castellanomanchego situato en a comarca d'o Sinyoría de Molina de Aragón y provincia de Guadalachara.
***[[Castellar de la Ribera]]**, un municipio catalán situato en a comarca d'o Solsonés, partiu chudicial de Solsona y provincia de Leida.
***[[Castellar de n'Hug]]**, un municipio catalán situato en a comarca d'o Berguedá, partiu chudicial de Berga y provincia de Barcelona.
***[[Castellar del Riu]]**, un municipio catalán situato en a comarca d'o Berguedá, partiu chudicial de Berga y provincia de Barcelona.
***[[Castellar del Vallès]]**, un municipio catalán situato en a comarca d'o Vallés Occidental y provincia de Barcelona.

Apareix muit a sobén en Teruel y Zaragoza como microtoponimo referindo-se a poblatos ibericos, celtibericos y atros chacimientos arqueolochicos.
Lo Castellar (Zaragoza)

:*Pa atros emplegos de *'Castellar** se veiga [[Castellar (desambigación)]].''

**Lo Castellar*' ye una zona con [[plataforma estructural|plataforma]]s de [[piedra calsinera]], y [[salagón|salagons]] [[Cenozoico|terciario]]s que baixan en graus dende los [[monts de Castellón]] ([[Cinco Villas]]) dica las [[penyas chesosas d'Ebro]], chunto a la [[Ribera Alta d'Ebro|ribera d'Ebro]], en lo [[termin municipal]] de [[Zaragoza]]. Estos materials [[Cenozoico|terciario]]s son tallaus por [[barranco]]s y [[val]]s tributarios de lo mesmo [[Ebro]].

La mayor [[altaria]] de Lo Castellar ye los [[Tres Poyetes]], con 487 [[metro]]s.

== Economía ==
La zona estió un lugar tradicional de [[pastura]]s d'[[hibierno]] pa los rabanyos [[transhumancia|transhumants]], dende fa pocos [[decenio]]s s'ha tornau una zona de monocautivo [[cerealista]], igual como en [[Monegros]] y en amplas zonas de la [[Val d'Ebro]].

== Toponimia ==
Prene nombre de "puesto con [[castiello]]s", con sufixo *-ar'' d'abundancia, por lo conchunto d'edificacions defensivas que se construyioron en ixas envueltas de lo rei Sancho Remíriz. Destaca entre estos castiellos lo castiello que ye en la muga con lo termin municipal de Torres de Berrellén, cerca de la ermita de Nuestra Sinyora d'el Castellar.

## Figuras de protección
* ZEPA Monts de Zuera, Castellón de Val de Chasa y Lo Castellar.
* PIC Lo Castellar.

## Se veiga tamién
* Barranco de los Leiteros.
* Barranco de Val de Lora.